**Kāpēc jāattīsta fonemātiskā uztvere?**

Lai nodrošinātu skaņu pareizu saklausīšanu un atšķiršanu no citām akustiski līdzīgām skaņām. Pilnvērtīga fonemātiskā uztvere ir būtiska rakstīt un lasītmācīšanās procesā.

Tikai strādājot pie fonemātisko procesu attīstības bērni uztver un atšķir vārdu galotnes, priedēkļus, piedēkļus, izceļ prievārdus teikumos utt., Prasme sadzirdēt katru atsevišķu skaņu vārdā, precīzi atdalīt to no blakus stāvošās, zināt no kādām skaņām sastāv vārds ir ļoti svarīgs priekšnosacījums pareizai gramatikas apmācībai.

**Kā aktivizēt fonemātisko uztveri ikdienā:**

Jāsāk ar apkārtnē dzirdamajām skaņām! Pastaigas laikā aiciniet bērnu klausīties un pateikt, ko viņš dzird (rūcienu, putnu dziesmu, vēja šņākoņu);

mājās jautājiet, kas skan istabā, virtuvē utt.;

dzirdot kādu runājam, mēģiniet noteikt, kas runā?

Dziedot vai runājot mainiet balss skanējumu (augstu - smalki, zemu – rupji), lai bērns arī tā pamēģina;

dziediet kopā ar bērnu un ritmiski soļojiet vai plaukšķiniet, tā bērns saklausīs ritmu;

Piemēram:

ir – ir – ir – brālim rieksti ir;

ur – ur – ur – ugunskuru kur;

cu – cu – cu – piecus cāļus saucu;

šu – šu – žu – šodien daudz avīžu;

žo – žo – žo – rožu ziedi smaržo;

**Fonemātiskās uztveres aktivizēšanas vingrinājumi:**

Klausies uzmanīgi!

Pacel roku, piesit kāju vai palecies(pēc pašu iniciatīvas), ja vārds skan nepareizi!

Piemēram: Banāns – vanāns, panāns, utml.

Ieklausies un pabeidz vārdu!

Piemēram: mā - (māja), kā - (kāja), la - (lapa), ta - (tase), bi - (bize), zo - (zobi) utml..

Klausies un atpazīsti vārdus! Ko es pateicu? (tiek sauktas skaņas)

Piemēram: E – S (es)

                   M – Ē – S (mēs)

                   M – A – N (man) utml.

**Dažādi video materiāli atrodami youtube, piemēram:**

<https://www.youtube.com/watch?v=jGMEcXS4Gu4>

<https://www.youtube.com/watch?v=wzvgseJaR_g>

/Raksts gatavots vadoties pēc A.Baumanes (1993) Zvaigzne ABC, Miltiņa,I.(2005). Skaņu izrunas traucējumi. Rīga: Raka u.c./

**Sagatavoja logopēde Gunita Stafecka**